El comisionáu pal Retu Demográficu, Jaime Izquierdo, qu’en tou esti tiempu nun foi quien a implementar dala llei o midía concreta que traiga de vuelta a los asturianos emigraos o facilite quedar a quien asina lo quiera, dio agora cola solución pa que, polo menos en cifres, se solucione’l problema “que s’atraiga xente de fuera”
#000002
Seguir echando a los asturianos con condiciones llaborales indignes y abandonu de los pueblos. Atrayer a xente de fuera que te dimpuesto a trabayar en condiciones indignes y a apinase en ciudaes. Pel camín, desaniciar una cultura y unes formes de vida que mos definen y esplotar al qu’aporta a Asturies atrayíu pola necesidá y la desconocencia de la situación que va topar equí.
#000003
La receta perfecha pal capitalismu español, non mui allonxada del sistema franquista de traer a les mines asturianes a andaluces y estremeños, menos daos a reclamar drechos llaborales y que nun cuntaben col respaldu d’una tierra que trabayar.
#000004
Rescampla un toque xenófobu y asturfóbicu a un tiempu: creer que’l de fuera merez ser esplotáu al empar que s’echa a pataes al d’equí porque nun trae cuenta. Sicasí, tampoco furrula. Nun ser asturianu nun equival, pesi a lo que diga Izquierdo, a aguantalo too y en total foron namás 21 los inmigrantes qu’aportaron a Asturies nos caberos 12 meses. La mayoría del contixente foriatu actual viviendo n’Asturies ye español, seguios de senegaleses, chinos y cubanos.
#000005